Kosmikud

Kosmikud on musta huumoriga Eesti depressiivroki ja kosmopunkbänd. Samuti rokkfestivali Rabarock asutajad, laulatajad ja hauakaevajad.

Ajalugu 
1999. aastal asutatud Kosmikud jõudsid tegutseda napi aasta, kui tegevus katkes laulja Taavi Pedriksi (1971–2000) surma tõttu. Grupi lühikest elu jäi meenutama maailmavaluline album "Ei roosid" (2000). 

Kolm allesjäänud liiget, kitarrist Andres alias Aleksander Vana, trummar Kristo Rajasaare ja basskitarrist Kõmmari, võtsid aja maha, tegid proove ja katsetasid erinevaid lauljaid (nende seas Claire's Birthday kitarristi Jaan Pehki, kellega anti paar kontserti). Lõpuks jäi valik Eriti Kurva Muusika Ansambli liikmele Meelis Hainsoole ehk Hainzile, kes oli eelmise laulja sõber. Bändiga liitus ta 2003. aastal, seejärel salvestati ja avaldati album "Kuidas tuli pimedus...".

Kosmikute loomingut on mõjutanud näiteks Joy Division, Nick Cave ja Kino.

Kosmikute basskitarrist Kõmmari tapeti segastel asjaoludel 19.07.2018.

Koosseis

Praegused liikmed 
 Meelis Hainsoo (Hainz) – laul (2003–...)
 Andres (Aleksander) Vana – kitarr (1999–...)
Uims (Lauri Leis) – bass (2022-...)
 Kristo Rajasaare – trummid (1999–...)

Endised liikmed 
Taavi Pedriks – laul (1999–2000)
 Raivo Rätte (Kõmmari) – bass (1999–2018)
 Rainer "Rob" Sirel – bass (2019–2022)

Albumid

"Ei roosid" 
(Inglikala Grupp 2000)
Salvestatud Tallinna Linnahallis, Matrix stuudios 2000. a. sügisel
Produtseerinud Elmu Värk ja Kosmikud; heli: Elmu Värk

"Kuidas tuli pimedus..." 
(Inglikala Grupp 2003)
 Salvestatud Tallinna Linnahallis, Matrix stuudios 2003. aasta suvel
 Produtseerinud Elmu Värk ja Kosmikud; heli: elmu värk

Kaasa tegid:
 Eva Püssa – lalala ("Minni-Hiir"), obaa ("Um-mam-ma")
 Liina Vahtrik – lalala ("Minni-Hiir"), obaa ("Um-mam-ma")
 Heino Järv – trompet ("Viska mulda")
 Aigar Kostabi – alt ("Viska mulda")
 Raimo Tappo – bass ("Viska mulda")
 Elmu Värk – klahvid ("Ussikuningas"), summutatud bass ("Um-mam-ma")
 Kalju Renel – hääl ("Surmasõit")
 Kõmmari, Vana, Kristo – koor ("Viska mulda")
 Kristo – kisa ("Öine kriisi- ja nõustamistelefon")
 Aleksander Vana – karjed ("Surmasõit")

"Kuidas kuningas kuu peale kippus" (koos No-Big-Silence'iga) 
(NBS Recordings 2004)
 Muusika kirjutas Peeter Volkonski, sõnad Dagmar Normet, seadistasid No-Big-Silence ja Kosmikud.
 Salvestatud No-Big-Silence'i stuudios talvel 2003/2004
 Heliread salvestas, parandas, sättis ja viimistles Kristo Kotkas.
 Joonistas Aivar Juhanson, pildistas Viktor Koshkin, kujundas Marek Piliste ("Cram").
 Tootis Star DeLuxe.

Kaasa tegid:
 Peeter Volkonski – laul (6; 7; 9)
 Cram – laul (1–4; 9), taustalaul (1; 7; 8)
 Hainz – laul (5; 8; 9), taustalaul (5; 8)
 Aleksander vana – kitarr
 Kristo Kotkas – klahvpillid, kitarr (3), taustalaul (8)
 Willem – akustiline kitarr (1; 3; 5; 7), taustalaul (8)
 Kõmmari – basskitarr
 Kristo Rajasaare – löökriistad, taustalaul (8)
 Hele Kõre – laul (8); taustalaul (1; 5; 7)
 Peeter Malkov – flööt (3)
 DJ Sinda – skrätsh (4)

"Pulmad ja matused" 
(Viska Mulda Records 2006)
 Salvestatud No-Big-Silence'i stuudios 2006. a. suvel
 "Jeerum" salvestatud samas 2005. a. talvel
 Produtseerinud Kristo Kotkas ja Kosmikud
 Salvestus ja heli: Kristo Kotkas
 Fotod: Viktor Koshkin
 Kujundus: Marek Piliste, Profimeedia
 Koer: Peep Pedmanson
 Kaasa tegi Kauko Röyhkä ("Iga reklaamitahvli taga")

"Ainus, mis jääb, on BEAT" 
(2008)

"Öö ei lase magada" 
(Viska Mulda Records 2011)

"Sügis sanatooriumis" 
(Viska Mulda Records 2017)

Ajajoon
<div align="left">

Välislingid 

 Kosmikute koduleht
 
 Kosmikud Cyclowikis (vene keeles)
 Muusikavideo "Iga reklaamitahvli taga"
 Eesti ansamblite andmebaas
 Mart Niineste. Kosmikud: mis peitub uue plaadi lugude taga, EPL, 6. november 2008

Eesti ansamblid